Matixisa: Gemba: Khosa: Matixisa: Mina va ri ndzi kuma yini A ndzi swi twangi kahle. Rirhandzu. Hi marito man'wana a mi nga kumi nchumu eka rifumo ra sirha Xixu Yooo ...! A ku na xitulu hi xikosi gaa? Peggy Ndleve u velekiwile eka Mhinga (Maphophe) hi lembe ra 1967. U sungurile tidyondzo ta yena ta phurayimari eMaphophe School hi lembe ra 1975. Hi lembe ra 1981 u yisile tidyondzo ta yena ta sekondari emahlweni eRipambeta High School laha a nga pasa ntangha khume hi 1985. Hambileswi ku xi phutsaphutsa a a swi endle hi ku olova, ku phutsunula a ya ha vangi mhaka ya matlangwana. Xijumbana lexi a xi ri na nkanu ya Marahani. Ndzi ri a xi ri na ntshiva xi tlhe xi dzidzivala ku tlula na mondzo. A xi ala ku ololoka. Loko a ku se u xi kotile, se xi phutsunukile, a xo tlhela xi hatla xi khondla xitseve lexi a xi dyondzisiwe xona. Nsele wa kona! Loko a ku u ringeta ku xi manya hi le xikarhi ka milenge a xi tshembisa ku tlhelela ehansi. Loko a ku u xi ringeta hi tintiho hinkwato, a xi hlekahleka xi ri karhi xi komba ku navela ku kalakala. U ze a tinyiketela ku xi olola hi ku nonoka, naswona hi vukheta byo tlula na bya ximanga, a olola mpetso wun'we hi nkarhi. Loko a endle leswi a a wu ayina hi rintiho wu kondza wu fa. Ivi a sungula mpetso wa vumbirhi. Nkarhi wona wu ri njhani?